I mellomkrigstiden ble Balck utvalgt som en av de 4000 tyske offiserene som kunne fortsette tjenesten i Reichswehr. Han ble overført til 18. kavaleriregiment i 1922 og tjenestegjorde der i tolv år. To ganger avslo Balck et tilbud om tjeneste i den tyske generalstaben, den vanlige karriereveien for høye stillinger i den tyske hæren, i det han foretrakk å være offiser i avdelingstjeneste.